Súradnice: 51° 30′ 55″ s.š. 0° 5′ 2″ z.d.

Tower 42
**Tower 42** je 3. najvyšší mrakodrap v londýnskom City of London nachádzajúci sa na *Old Broad Street*. Pôvodne bol postavený pre *National Westminster Bank*; preto jeho pôvodné označenie bolo *NatWest Tower*. Pri pohľade zhora budova svojím tvarom pripomína logo tejto spoločnosti. Stavba, navrhnutá Richardom Seifertom, bola postavená v rokoch 1971 - 1979 a bola otvorená v roku 1980. Náklady dosiahli výšku 72 miliónov libier.

Tower 42 bol 10 rokov najvyšším mrakodrapom v Londýne a Spojenom kráľovstve. Po svojej dostavbe prekonal vtedy najvyšší 143 m vysoký *Guy’s Tower*, nemocnicu v londýnskom obvode Southwark. S celkovou výškou budovy 183 m bola najvyššou budovou v Londýne až do výstavby One Canada Square v oblasti Docklands v roku 1990.

Bol to prvý mrakodrap v City a prvá výnimka z obmedzenia, ktoré v tej dobe platilo pre stavbu výškových stavieb v City.

Budova je vystavaná okolo masívneho betónového jadra z ktorého sú vysunuté jednotlivé poschodia; to však znižuje využiteľnú plochu.

24. apríla 1993 vybuchla na Bishopsgate bomba IRA, ktorá spôsobila poškodenie Tower 42 aj iných okolných stavieb. Budova musela byť opravená a väčšina interiérov vymenených. Po oprave sa spoločnosť NatWest rozhodla budovu premenovať na Medzinárodné finančné centrum (*International Financial Centre*) a predať. Novým vlastníkom sa stala spoločnosť *Greycoat* a tá ju premenovala na Tower 42, názov odvodený z počtu poschodí budovy. V súčasnosti kancelárie v budove využívá veľké množstvo rôznych spoločností.

V budove se nachádzají dve reštaurácie – *Rhodes Twenty Four* na 24. poschodí a *Vertigo 42* na 42. poschodí. *Vertigo 42* je exkluzívny bar špecializovaný na pokrmy z morských živočíchov a šampanské. Poloha v 42. poschodí budovy poskytuje hosťom nádherný výhľad na centrum Londýna.

Dopravné spojenie
-----------------

Najbližšie stanice London Underground:

* **Aldgate** (Circle a Metropolitan Line)
* **Bank** (Central, Northern a Waterloo & City Line)

Najbližšie stanice Docklands Light Railway:

* **Bank**

Iné projekty
------------

Commons
* Spolupracuj na Commons Commons ponúka multimediálne súbory na tému **Tower 42**

Externé odkazy
--------------

* Tower 42 v databáze *SkyscraperPage.com*
* Tower 42 v databáze *Emporis*

Zdroj
-----

*Tento článok je čiastočný alebo úplný preklad článku Tower 42 na českej Wikipédii.*

| Rekordy |
| --- |
| Predchodca**Guy’s Tower143 m** | **Najvyššia budova Londýna****Tower 42**1980-1991183 m | Nástupca**One Canada Square235 m** |

| * z
* d
* u
Mrakodrapy v Londýne |
| --- |
| Canary Wharf | 
* One Canada Square (235 m)
* 25 Canada Square (201 m)
* 8 Canada Square (199,5 m)
* One Churchill Place (156 m)
* 25 Bank Street (153 m)
* 40 Bank Street (153 m)
* 10 Upper Bank Street (150 m)
* Pan Peninsula, východná veža (147 m)

 | V popredí City of London, v pozadí Canary Wharf
  |
| City of London | 
* Leadenhall Building (225 m)
* Heron Tower (202 m)
* Tower 42 (183 m)
* 30 St Mary Axe (180 m)
* Broadgate Tower (161 m)
* 20 Fenchurch Street (160 m)

 |
| Southwark/Lambeth | 
* Shard London Bridge (310 m)
* St George Wharf Tower (181 m)
* Strata SE1 (147 m)
* Guy’s Tower (143 m)

 |
| Rozostavané | 
* The Pinnacle (288 m)
* Riverside South 1 (237 m)
* Riverside South 2 (186 m)
* 100 Bishopsgate (172 m)
* Bevis Marks House Redevelopment (168 m)

 |